
BILJEŠKE UZ FINANCIJSKE IZVJEŠTAJE ZA 
ZA RAZDOBLJE 01.01.-31.12.2024. GODINE


I. UVOD

Dječji vrtić „Pčelica“ Molve, osnovan je Odlukom Općinskog vijeća Općine Molve, 30. lipnja 1994. godine. kao predškolska javna ustanova, sa svojstvom pravne osobe. Dječji vrtić "Pčelica" Molve je proračunski korisnik Općine Molve.

Djelatnost vrtića je njega, odgoj, obrazovanje, zdravstvena zaštita, prehrana i socijalna skrb djece od rane i predškolske dobi.

Djelatnost dječjeg vrtića ostvaruje se prema godišnjem planu i programu rada kojim se utvrđuju programi odgojno obrazovnog rada, zdravstvene zaštite, higijene i prehrane, socijalne skrbi i drugi programi.

Dječji vrtić „Pčelica“Molve započeo je kalendarsku godinu sa 89 djece polaznika vrtića, a zaključno sa mjesecom lipanj bilo je upisano 91 dijete. Pedagošku godinu 2024./2025. započeli smo sa 84 polaznika, a na listi čekanja je četvero djece mlađe jasličke skupine  koji će biti upisani kada ostvare pravo na upis. U mjesecu siječnju 2025. g. godine upisali smo još jedno dijete u mlađu jasličku skupinu  U skladu s navedenim do kraja travnja 2025. godine vrtić će imat ukupno 89 polaznika.

Dječji vrtić „Pčelica“ Molve nije u sustavu PDV-a. Rad u vrtiću temelji se na sljedećim zakonskim propisima:
- Zakon o predškolskom odgoju i obrazovanju ( NN 10/97., 107/07., 94/13.,98/19., 57/22. i 101/23.)
- Zakon o ustanovama (NN 76/93., 29/97., 47/99., 35/08. ,127/19. i 151/22.)
- Državno pedagoški standard predškolskog odgoja i naobrazbe (NN 63/08. i 90/10.)
- Zakon o radu (NN 93/14., 127/17., 98/19., 151/22. i 64/23.)
- Zakon o zaštiti na radu (NN 71/14., 118/14., 154/14., 94/18. i 96/18.)
- Zakon o zaštiti od požara (NN 92/10. i 114/22.)



Opći akti vrtića su:

- Statut Dječjeg vrtića "Pčelica" Molve
- Pravilnik o unutarnjem ustrojstvu i načinu rada dječjeg vrtića "Pčelica" Molve
- Pravilnik o radu
- Pravilnik o zaštiti na radu
- Pravilnik o zaštiti od požara
- Pravilnik o zaštiti i obradi arhivskog i registraturnog gradiva
- Poslovnik o radu Upravnog vijeća
- Poslovnik o radu Odgojiteljskog vijeća 

Odgovorna osoba dječjeg vrtića je Sanja Škurdija, ravnateljica koja zastupa ustanovu pojedinačno i samostalno te potpisuje financijske izvještaje.

Financijsko-računovodstvene i pravne  poslove za vrtić osigurava osnivač ( Općina Molve).


II. BILJEŠKE UZ OBRAZAC BILANCA

Prema odredbama Pravilnika o financijskom izvještavanju u proračunskom računovodstvu, obvezne bilješke uz Bilancu moraju sadržavati: popis ugovornih odnosa i slično koji uz ispunjenje određenih uvjeta mogu postati obveza ili imovina (dana kreditna pisma, hipoteke, vrijednosne papire i slično) te popis sudskih sporova u tijeku. S obzirom da je Pravilnikom o financijskom izvještavanju propisano da se popis ugovornih odnosa i popis sudskih sporova u tijeku moraju iskazati u tablici u nastavku se daje tablični pregled ugovornog odnosa koji može postati obveza. S obzirom da vrtić nema sudske sporove u tijeku, evidencija potencijalnih obveza po osnovi sudskih sporova u tijeku nije vođena.

	Tablica 1. Popis ugovornih odnosa koji uz ispunjenje određenih uvjeta mogu postati obveza 

	
	
	
	
	
	
	
	
	
	

	Red.
Br.
	Datum
izdavanja
jamstva
	Instrument
osiguranja
	Iznos 
danog 
jamstva
	Primatelj
jamstva
	Namjena
	Rok
važenja
	Predmet
ugovora
	Napomena:
datum 
povrata 
jamstva

	1.
	12.04.2022.
	Bjanko 
zadužnica  
OV -649/2022
	1.659,04 eura
	Erste&Steiermarkische
bank d.d.(Erste Card Club d.o.o.)
	Osiguranje 
plaćanja
	ožu.26
	Visa
Business 
kartica
	 




Bilješke uz šifru B002 – Nefinancijska imovina

Indeks o stanju imovine na početku i kraju proračunske godine rezultat je isključivo smanjenja stanja imovine sukladno obračunu ispravka vrijednosti u iznosu 1.739,30 eura,  nabave nefinancijske imovine u iznosu 889,69 eura. Nabavljen je  namještaj ( fotelja, tabure, set za sjedenje) za djecu starije odgojne skupine „ Cvjetići u sklopu provedbe projekta „Kutić čitanja“ u iznosu 709,21 eura i komunikacijska oprema – mobilni uređaj u iznosu 180,48 eura. 



Bilješke uz šifru 042 i 049  – Sitar inventari /ispravak vrijednosti sitnog inventara

Povećanje vrijednost sitnog inventara za 1.263,59 eura rezultat je nabave novog inventara tijekom 2024. godine ukupne vrijednosti 1.336,72 eura i isknjiženja postojećeg  inventara vrijednosti 73,13 eura iz glavne knjige vrtića i analitičke evidencije imovine temeljem Odluke zakonskog predstavnika Općine Molve o rezultatima obavljenog popisa imovine i obveza sa stanjem na dan 31. prosinca 2024. godine, a koju je isti donio na osnovi  Izvještaja o obavljenom popisu imovine i obveza Općine Molve i Dječjeg vrtića „Pčelica“ Molve dostavljenog od Povjerenstva za provođenje godišnjeg popisa  imovine, obveza i potraživanja Općine Molve i Dječjeg vrtića „Pčelica“ Molve.


Bilješke uz šifru 125– Ispravak vrijednosti potraživanja od zaposlenih te za više plaćene poreze i ostalo  

Sukladno izmjenama i dopunama Pravilnika o proračunskom računovodstvu i računskom planu ( Narodne novine, broj 126/19) koji je stupio na snagu 1. siječnja 2020. godine  evidentiran je ispravak vrijednosti potraživanja za više plaćene poreze i doprinose u iznosu 171,73 eura na podskupini računa 125 – Ispravak vrijednosti potraživanja od zaposlenih te za više plaćene poreze i ostalo. Iznos od 171,73 eura evidentiran je kao  početno stanje 2023. godine, a isti je sadržan u knjigovodstvenoj evidenciji Porezne uprave, ispostava Đurđevac( račun 1406 u iznosu 61,07 eura, račun 2194 u iznosu 27,84 eura, te račun 8664 u iznosu 82,82 eura). Tijekom 2023. godine na knjigovodstvenim karticama Porezne uprave, ispostava Đurđevac izvršena su storna potraživanja po računu 1406 za iznos 61,07 eura i računu 8664 za iznos 82,82 eura. Navedena storna provedena su i u poslovnim knjigama vrtića  što je rezultiralo smanjenjem stanja na podskupini računa 125 za navedene iznose.Knjigovodstvena kartica Porezne uprave usklađena je sa glavnom knjigom vrtića na 31.12.2024. godine te pokazuje stanje preplate u iznosu 27,84 eura.
	

Bilješke uz šifru 16– Potraživanja za prihode poslovanja

Potraživanja za prihode poslovanja u iznosu 1.727,62 eura obuhvaćaju potraživanja s osnove sufinanciranja roditelja za smještaj djece u vrtiću. S obzirom da se radi o naplati dospijelih potraživanja unutar godine dana ( potraživanja nastala tijekom 2024. godine) nije proveden  ispravak vrijednosti potraživanja sukladno Pravilniku o proračunskom računovodstvu i računskom planu. 

Bilješke uz šifru 169 –  Ispravak vrijednosti potraživanja 

Sukladno članku 37. a Pravilnika o proračunskom računovodstvu i računskom planu sa 31.12.2022. godine evidentiran je ispravak vrijednosti potraživanja za kašnjenje u naplati između jedne i tri godine  u iznosu 49,77 eura( primjenjena stopa od 50% na vrijednost potraživanja od 99,54 eura) i za kašnjenje u naplati preko tri godine u iznosu 183,29 eura ( primijenjena stopa od 100% na vrijednost potraživanja od 183,29 eura)  nad postojećim  dužnicima po osnovi sufinanciranja smještaja djece  u vrtiću. Navedeni ispravak evidentiran je kao početno stanje sa 01.01.2023. godine u ukupnom iznosu od 233,06 eura. Tijekom 2023. godine, a temeljem Zaključka općinskog vijeća Općine Molve o davanju suglasnosti na Odluku upravnog vijeća Dječjeg vrtića „Pčelica“ Molve o otpisu dugovanja roditeljima čija su djeca bila smještena u Dječjem vrtiću „Pčelica“ Molve , otpisana su dugovanja za iznos 152,10 eura. Nadalje, naplaćeno je dugovanje u iznosu 31,19 eura.  Za spomenute  iznose otpisa i naplate poveden je zaključno sa 31.12.2022. godine ispravak vrijednosti potraživanja primjenjujući stopu od 100%. Sukladno članku 37. Pravilnika o proračunskom računovodstvu i računskom planu sa 31.12.2023. godine evidentiran je ispravak vrijednosti potraživanja za kašnjenje u naplati preko tri godine, a koje je sa 31.12.2022. iskazano kao ispravak vrijednosti potraživanja za kašnjenje u naplati između jedne i tri godine. Drugim riječime povećan je ispravak za 50% u iznosu 49,77 eura ( razlika do 100% ) čime je sa 31.12.2023. iskazan 100% ispravak duga od 99,54 eura po osnovi sufinanciranja smještaja djece  u vrtiću.Tijekom 2024. godine naplaćeno je potraživanje (starije od 3.godine tj. iz 2020. godine) za koje je sa 31.12.2023. godine proveden 100% ispravak vrijednosti u iznosu 99,54 eura. 

Bilješke uz šifru 193– Kontinuirani rashodi budućih razdoblja

Dječji vrtić je evidentirao kontinuirane rashode za prosinac 2024. godine na rashode budućih razdoblja sukladno čl. 39 st. 2  Pravilnika o proračunskom računovodstvu: rashodi za zaposlene u iznosu 28.715,36 eura, rashode po osnovi stečenih ostalih prava radnika u iznosu 3.585,91 eura i bankarske usluge  u iznosu 57,72 eura.


Bilješka uz šifru 922– Višak/manjak prihoda

Provedena je korekcija rezultata prema čl. 82. Pravilnika o proračunskom računovodstvu za iznos kapitalnih prihoda ostvarenih tijekom proračunske godine iz nadležnog proračuna koji su utrošeni za nabavu nefinancijske imovine. Temeljnicom br. 511 u glavnoj knjizi vrtića zadužen je račun manjka prihoda poslovanja u iznosu 45,60 eura uz odobravanje računa manjka prihoda od nefinancijske imovine za isti znos. Provedena korekcija nije vidljiva u obrascu PR-RAS već u obrascu BIL, te se u nastavku daje pregled ostvarenog rezultata prema aktivnostima nakon provedene korekcije u obrascima:


	 
	Pozicije na dan
31.12.2024. 
	PR-RAS
	KOREKCIJA
	BILANCA

	92211
	Višak prihoda
 poslovanja
	0,00
	0,00
	0,00

	92212
	Višak prihoda od 
nefinancijske imovine 
	0,00
	0,00
	0,00

	92213
	Višak primitaka od 
financijske imovine 
	0,00
	0,00
	0,00

	92221
	Manjak prihoda 
poslovanja
	-1.621,82
	-45,60
	-1.667,42

	92222
	Manjak prihoda od
nefinancijske imovine 
	-1.138,04
	45,60
	-1.092,44

	92223
	Manjak primitaka od
financijske imovine 
	0,00
	0,00
	0,00

	922
	Višak/manjak prihoda
	-2.759,86
	0,00
	-2.759,86






III. BILJEŠKE UZ IZVJEŠTAJ PR-RAS


U 2024. godini Dječji vrtić „Pčelica“ Molve ostvario  je prihode poslovanja u iznosu  324.665,49 eura, te rashode poslovanja u iznosu 325.167,66 eura i rashode za nabavu nefinancijske imovine u iznosu 889,69 eura.

Prihodi poslovanja obuhvaćaju:

· novčana sredstva iz proračuna Općine Molve za financiranje redovne djelatnosti vrtića u iznosu 289.539,29 eura.
· uplate roditelja za smještaj djece u vrtić u iznosu 33.063,14 eura  
· financijska sredstva za pokrivanje dijela troškova nabave namještaja ( fotelja, tabure, set za sjedenje) za djecu starije odgojne skupine „ Cvjetići“ uplaćena temeljem Ugovora o sponzorstvu sklopljenog sa društvom JADRANSKI NAFTOVOD d.d. u iznosu 663,61 eura. Radi se o projektu „Kutić čitanja“ .
· sredstva  Ministarstva znanosti,obrazovanja i mladih Republike Hrvatske u iznosu 633,60 eura temeljem Odluke o sufinanciranju programa javnih potreba u predškolskom odgoju  i obrazovanju za 2024. godinu uvećano za sufinanciranje djeteta predškolske dobi s teškoćama u razvoju u iznosu 742,00 eura. Navedena sredstva doznačena su na žiroračun Općine Molve i proslijeđena proračunskom korisniku ( vrtiću).

· tvrtka Friš d.o.o. Križevci uplatila je  donaciju u korist žiroračuna vrtića u iznosu  23,85 eura temeljem eko projekta sakupljanja starih baterija

Za izvještajno razdoblje 2023. godine vrtić je uz navedene vrste prihoda realizirao i  sredstva  Ministarstva znanosti i obrazovanja u iznosu 318,56 eura temeljem Odluke o sufinanciranju roditeljskog udjela u cijeni predškolskog odgoja za djecu pripadnike romske nacionalne manjine ( 1 dijete)   za razdoblje od 01.siječnja do 30. kolovoza 2023. godine ( 8.rata *39,82 eura).


Rashodi poslovanja obuhvaćaju: rashode za zaposlene u iznosu  263.231,27 eura, materijalne rashode u iznosu 61.368,15 eura i  financijske rashode u iznosu 568,24 eura.

Povećanje rashoda za zaposlene za 22,9% proizlazi iz činjenice da  je promijenjena ( povećana) osnovica za obračun plaće i koeficijenti složenosti poslova za izvještajno razdoblje 2024.godine u odnosu na 2023. godinu.
	
Ostali rashodi za zaposlene za 2023. godinu realizirani su u iznosu 14.228,19 eura, a obuhvaćaju pravo na isplatu prigodnih nagrada djelatnicima 8.800,00 eura, dar djetetu u prigodi povodom dana sv. Nikole u iznosu 960,00 eura i jubilarne nagrade ( trošak od 4.468,19 eura). Tijekom 2024. godine ostali rashodi za zaposlene obuhvaćaju isplatu prigodnih nagrada djelatnicima u iznosu 8.750,00 eura,  novčane nagrade za radne rezultate 1.395,00 eura, novčane paušalne naknade za podmirivanje troškova prehrane radnika 1.500,00 eura i i dar djetetu u prigodi dana sv. Nikole u iznosu 900,00 eura. 

Materijal i dijelovi za tekuće i investicijsko održavanje smanjeni su za 57,97% u odnosu na isto izvještajno razdoblje 2023. godine.  Za ovo izvještajno razdoblje vrtić je nabavio vrečice za usisavač, zaštitu za inox, posteljinu, vrećice za zamrzivač, te spoj guma za navodnavanje.

Od sitnog inventara tijekom 2024. godine  naručen je termometar Dual TEMP-PRO vrijednosti 96,25 eura, četvrtasta tacna 7,10 eura, pravokutni poslužavnik 2,39 eura, igračke za djecu predškolske dobi 1.180,02 eura ( interaktivne ploče, lopata 55cm, lopatica mala, kamion kiper, slagalica, komplet posuđa, hrana u kutiji - 52 kom, magnetni konstruktor - 100 elemenata, piramida zdrave hrane, škare, pokretni model Sunčev sustav, magnetne pločice, drvena pizza za igru, slagalica životinje, drvene slagalice) kuhinjski pribor 20,98 eura (zdjele, šeflje, posuda, stakleni vrči, set žlica),kuhalo za vodu 17,99 eura i vaga za mjerenje telesne težine 11,99 eura). 

Tijekom  2023. godine nabavljene su igrače u vrijednosti 1.152,43 eura, kutije s poklopcem 64,63 eura, kanta poljevača (10 litara) 4,65 eura, kanta s poklopcem 4,51 eura, posuda 8 litara za 1,99 eura, posuda s poklopcem 5,00 eura, kaslup za muffine 11,14 eura,te slikovnice 18,55 eura, komplet knjiga 120,00 eura i sušilo za rublje 16,20 eura.

Rashodi po osnovi nabave službene, radne i zaštitne odjeće i obuće bilježe smanjenje tijekom 2024. godine u odnosu na 2023. godinu. Tijekom 2023. godine kupljene su majice, pregače, tunike i natikače dok tijekom 2024. godine samo natikače
Usluge tekućeg i investicijskog održavanja povećane su za 49,3% u odnosu na izvještajno razdoblje prethodne godine. Tijekom 2023. godine naručene su usluge servisa sukladno izdanoj narudžbenici br. 2/2023 u iznosu 34,86 eura, tapiciranje foteljice u iznosu 22,66 eura , zamjena utičnica i dogradnja antene u iznosu 84,13 eura, servis bojlera u iznosu 106,25 eura i popravak i nadogradnja osobnog računala u iznosu 99,40 eura.  U izvještajnom razdoblju 2024. godine izvršena je usluga popravka perilice suđa sa uključenim materijalom/dijelovima u iznosu 266,88 eura, usluga servisa  i ispitivanje ispravnosti spremnika sanitarne vode, plinskog bojlera, te plinskog štednjaka u iznosu 187,50 eura i usluga servisa računala u iznosu 63,99 eura.

Usluge promidžbe i informiranja u 2023. godini realizirane su u iznosu 632,21 eura i odnose se na objavu javnog natječaja za imenovanje ravnatelja/ice Dječjeg vrtića "Pčelica" Molve na vrijeme od 5 (pet) godina u Narodnim novinama.

Ostale usluge značajno su smanjenje u odnosu na isto izvještajno razdoblje prethodne godine.Za izvještajno razdoblje 2023. godine realizacija najvećim dijelom obuhvaćava uslugu čišćenja i održavanja prostorija dječjeg vrtića „Pčelica“ Molve u iznosu 3.462,69 eura. Indeks smanjenja  proizlazi iz činjenice da je za 1. kvartal 2023. godine knjižena usluga čišćenja koja obuhvaća razdoblje prosinac 2022. godine i siječanj – veljača 2023. godine dok za izvještajno razdoblje  2024. godine ista usluga nije knjižena. Razlog navedenom je sklopljeni Sporazum o izvršavanju usluge čišćenja prostorija vrtića između Selskog komunalnog društva d.o.o. Molve, Dječjeg vrtića „Pčelica“ Molve i Općine Molve kojim se usluga čišćenja od mjeseca ožujka 2023. fakturira naručitelju usluge – Općini Molve. Za izvještajno razdoblje 2023. godine knjižena je usluga osposobljavanja novog djelatnika iz ZNR/ZOP, organizacija i pregled toplovodnog kotla i osposbljavanje za ovlaštenika za zaštitu na radu u društvu za što je primljena faktura u ukupnom iznosu 262,50 eura. Krajem mjeseca listopada naručena je usluga izrade fotografija za ljetopis 2024. godine u iznosu 53,20 eura.Uz navedeno, knjižene su pristojbe HRT –a u mjesečnom iznosu 42,48 eura u oba izvještajna razdoblja. 

Ostali nespomenuti rashodi poslovanja bilježe povećanje u odnosu na isto izvještajno razdoblje 2023.godine kao posljedica opremanja i otvaranja Istraživačkog centra prirode gdje će se s djecom odrađivati teme o biljnom i životinjskom svijetu prilagođavajući sadržaje u skladu s godišnjim dobima i obilježavanje određenih bitnih datuma. Nadalje, obilježena je 30.obljetnica vrtića (baloni, platno za oslikavanje, gliter vrpce, pozadina za fotografiranje ...).

Naknade za rad predstavničkih i izvršnih tijela, povjerenstava i slično obuhvaćaju obračunatu naknadu za rad članova upravnog vijeća vrtića. U 1. kvartalu 2024. godine sazvane su 3. sjednice upravnog vijeća ( 1 u siječnju, 1 u veljači i 1 u ožujku) jednako kao i u 1. kvartalu 2023. godine ( 2 sjednice u siječnju i 1 sjednica u ožujku). U 2.kvartalu 2024. godine održane su još 2 sjednice kao i u 2.kvartalu 2023. godine. Broj održanih sjednica u 3.kvartalu 2024. godine također  se podudara sa brojem održanih sjednica u 2024. godini ( 3 sjednice). U zadnjem kvartalu 2023. godine održane su 3.sjednice, a u zadnjem kvartalu 2024. godine 2 sjednice upravnog vijeća.


Reprezentacija sa realizacijom od 560,99 eura u 2024. godini ukazuje na značajnije povećanje u odnosu na isto izvještajno razdoblje 2023. godine. Povećanje rashoda vezano je uz svečanu proslavu obljetnice osnivanja Dječjeg vrtića „Pčelica“ Molve – 30.rođendan vrtića. 


Rashodi za nabavu nefinancijske imovine u izvještajnom razdoblju 2024. godine odnose se na nabavu namještaja ( fotelja, tabure, set za sjedenje) za djecu starije odgojne skupine „ Cvjetići u sklopu provedbe projekta „Kutić čitanja“ u iznosu 709,21 eura i nabavu komunikacijske opreme – mobilni uređaj u iznosu 180,48 eura. 

Za isto izvještajno razdoblje 2023. godine nabava nefinancijske imovine obuhvaća nabavu igrala ( vozila, guralice, tricikli) u sklopu provedbe projekta „Bubamare i Srčeka u pokret“u iznosu 839,65 eura,  namještaj u iznosu 2.653,75 eura, printer Epson u iznosu 209,00 eura, dječje stolice ( 20 kom) u iznosu 925,00 eura i nabavu pulta za prematanje jasličke skupine u iznosu 850,00 eura.  Mlađa jaslička skupina „Srčeka“dobila su kutić kuhinje, malu biblioteku, blagovaonicu, kutić frizera te ostali namještaj za odlaganje didaktike i pomagala. 



Prihodi za financiranje rashoda poslovanja (sredstva uplaćene iz Proračuna Općine Molve)u iznosu od 253.106,68 eura utrošeni su na slijedeće rashode poslovanja Dječjeg vrtića „Pčelica“ :


Prihodi za financiranje redovne djelatnosti vrtića (sredstva uplaćene iz Proračuna Općine Molve) utrošeni su na slijedeće rashode poslovanja Dječjeg vrtića „Pčelica“:


Rashodi za zaposlene 263.231,27 eura

Naknade troškova zaposlenima 19.051,20 eura i to za: 

· naknade za prijevoz na posao i s posla 18.898,20 eura
· službena putovanja 153,00 eura

Rashodi za materijal i energiju 3.885,79 eura

Rashodi za usluge 928,41 eura

Naknade za rad članova upravnog vijeća vrtića 2.396,80 eura

Financijski rashodi 0,22 eura.

i sufinanciranje nabave nefinancijske imovine u iznosu 45,60 eura. 



[bookmark: _GoBack]Dječji vrtić „Pčelica“ Molve ostvario je negativan rezultat poslovanja za 2024. godine u iznosu 1.391,86 eura.  Budući da preneseni manjak prihoda i primitaka iz prethodne/ih godina iznosi 1.368,00 eura, utvrđeni je manjak prihoda i primitaka za pokriće u iznosu 2.759,86 eura.


IV. BILJEŠKE UZ IZVJEŠTAJ  O PROMJENAMA U VRIJEDNOSTI I OBUJMU IMOVINE I OBVEZA – OBRAZAC P-VRIO


Dječji vrtić „Pčelica“ Molve tijekom 2024. godinu nije imao promjene u vrijednosti imovine koje bi se odnosile na promjene u kvaliteti, a isto tako nije bilo promjena u obujmu imovine kao rezultat početka priznavanja odnosno prestanka priznavanja imovine i drugih promjena u količini već priznate imovine. Slijedom navedenog podaci u obrascu iskazani su sa 0,00 kuna.


V. BILJEŠKE UZ IZVJEŠTAJ  O RASHODIMA PREMA FUNKCIJSKOJ KLASIFIKACIJI


Rashodi dječjeg vrtića primarno su povezani uz funkciju 0911 Predškolsko obrazovanje.



VI. BILJEŠKE UZ IZVJEŠTAJ  OBVEZE

Stanje obveza na kraju izvještajnog razdoblja iznosi 36.085,13 eura. Iskazane međusobne obveze subjekata općeg proračuna u iznosu 317,91 eura sa 01.01.2024. godine odnose se na više doznačena sredstva od nadležnog proračuna ( Općina Molve) u svrhu podmirenja obveze po osnovi plaće te su ista vraćena u korist nadležnog proračuna 21.02.2024. godine. Tijekom 2024. godine nastala je obveza u međusobnom odnosu u iznosu 148,23 eura i ista je podmirena tijekom 2024. godine.


Mjesto i datum: Molve, 30. siječanj 2025.

Klasa:400-04/24-01/3

Urbroj:2137-70-25-14

Ime i prezime osobe odgovorne za                                 Ime i prezime osobe (ovlast 
sastavljanje financijskih izvještaja:                               za potpisivanje financijskih izvještaja)    

____________________________                                ______________________________

Marina Džinić                                                               Sanja Škurdija,
viši savjetnik za financije i računovodstvo                    ravnateljica Dječjeg vrtića „Pčelica“
Jedinstveni upravni odjel općine Molve                       Molve

Telefon za kontakt: 048/892-174                                 Telefon za kontakt: 048/892-115

